title: Troad ablativel
text: Er yezhoniezh e vez implijet an termen troad ablativel, ablativ pe tro-bellaat (saoz.: ablative case, diwar al latin ablatus, an anv-gwan-verb auferre "tennañ kuit/lemel") evit komz eus un droad o klotaat mui-pe-vui gant an araogennoù diwar, diouzh pe eus e brezhoneg.
  
  Implijoù
  
  Meur a implij resis e c'hell kaout an droad ablativel, da skouer
  
  E latin
  
   Ablativ lec'hiañ: arc'hwel pennañ, implijet alies a-gevret gant un araogenn (ab/ā/abs, ex/ē ha dē), d.s.
   ex agrīs "diwar ar maez"
  
   Ablativ adverbel, d.s.:
   magnā (cum) celeritāte "a dizh bras", d.l.e. "buan-tre" (kv. "troad adverbel")
  
   Ablativ disrannañ, d.s.:
   Eōs timōre līberāvit "O dieubiñ a reas diouzh an aon"
  
   Ablativ binviaouel, d.s.:
   oculīs vidēre "gwelet gant an daoulagad" (kv. "troad instrumentel")
  
   Ablativ doareañ, implijet alies gant an araogenn cum, d.s.:
   cum cūrā "gant aked"
  
   Ablativ amzeriañ, d.s.:
   aestāte "en hañv"
  
   Ablativ absolutivel, d.s.:
   Urbe captā, Aenēas fugit, "ur wezh tapet ar gêr e tec'has Aeneas"
  
   Ablativ degouezhel, d.s.:
   magno cum clamore ciuium ad urbem perueniunt "kanañ a reas meuleudi dezhe ar pobl e-kerzh ma oant o tegouezhout er gêr"
  
   Ablativ ambroug, implijet atav gant an araogenn cum, d.s.:
   Cum amīcīs vēnērunt "Dont a rejont gant keneiled"
  
   Ablativ partitivel, d.s.
   centum ex virīs "kant diwar ar wazed" (kv. "troad partitivel")
  
   Ablativ ar graer, evit merkañ graer yezhadurel ur verb en tu-gouzañv, implijet atav gant an araogennoù ab/ā/abs d.s.:
   Caesar ā dīs admonētur "Lakaet emañ Caesar war evezh gant an Doueed"
  
   Ablativ araogennek, implijet gant araogennoù resis, d.s.:
   pro nibis "evidomp-ni"
  
  Keñveriit ivez:
   Akuzativ: in casā "e diabarzh an ti"
   Ablativ: in casam "(o vont) en ti (eus er-maez eus an ti)"
  
  Yezhoù skouer
  
  Yezhoù indezeuropek
  
  Implijet e vez an droad ablativel e meur a yezh indezeuropek, en o zouez an armenieg, an albaneg hag ar sañskriteg, da skouer:
  
   En armenieg, merket gant al lostgerioù "-e" (amstrizh) hag "-en" en armenieg ar C'hornôg ha gant al lostger "-its" en daou degzouezh en armenieg ar Reter, da skouer:
  
   Armenieg ar C'hornôg
  
  (Nominativ): mart "gour/gwaz"
  Ablativ (strizh): marten "eus ar gour"
  Ablativ (amstrizh): marte "eus ur gour"
  
   Armenieg ar Reter
  
  (Nominativ): mard "gour/gwaz"
  Ablativ (strizh): mardits "eus ar/ur gour"
  
  Meur a implij he deus an droad-mañ en armenieg (skouerioù en armenieg ar C'hornôg):
  
   Arc'hwel lec'hiañ pennañ ("diwar"/"eus"...), d.s.:
   kaghaken katsi "dont a ran eus ar gêr"
   asteghen heroo g'abrei "gwezhall e oan o chom pell ac'halan", d.l.e. "pell diouzh amañ"
  
   Talvezout a ra ivez da verkañ graer an ober p'emañ ar verb en tu-gouzañv, d.s.:
   ine misht g' sirveis. "Karet e oas bet atav ganin"
  
   Talvezout a ra ivez da geñveriañ traoù an eil re gant ar re all er yezh komzet dreist-holl (kv. "troad komparativel"), d.s.: The 
   Mariam ekhperen b'zdig eh  "mari a zo bihanoc'h (=yaouankoc'h) evit he breur"
  
   Implijet e vez ivez gant lerc'hennoù resis, d.s.: 
   ine var "a-is din"
   anontsne verch "war o lerc'h"
  
  Yezhoù ouralek
  
  Implijet e vez an droad ablativel gant ar yezhoù ouralek, en o zouez ar yezhoù finnek-ougrek, d.s. ar finneg hag an hungareg.
  
   E finneg, merket gant al lostger "-lta" / "-ltä", d.s.:
  Nominativ pöytä "taol" → ablativ pöydältä "diwar an daol"
  
  Meur a implij resis he deus an droad-mañ e finneg, da skouer:
  
   eus/diwar ul lec'h 
  katolta "eus/diwar an doenn"
  rannalta "eus an aod"
  
   chom a-sav d'ober un dra bennak (implijet a-gevret gant ar verb lähteä "paouez/chom a-sav"), d.s.:
   lähteä tupakalta "paouez da vutuniñ"
  
   gant ar pemp skiant, d.s.:
   haisee pahalta ("c'hwezh flaer a zo gantañ/i") 
   kuulostaa mukavalta ("plijus eo da selaou outañ/i")
  
  Yezhoù altaek
  
  Implijet e vez an droad ablativel gant ar yezhoù altaek, en o zouez ar yezhoù mongolek (en o zouez ar mongoleg), hag ar yezhoù turkek (en o zouez an turkeg hag an azerieg), da skouer:
  
   E turkeg, merket gant al lostger "-(t)an"/"-(t)en", d.s.:
  
   ev ("ti") → evden ("eus an ti")
   at ("marc'h") → attan ("diwar varc'h"/"diwar ar marc'h")
  
  Liammoù diavaez:
  What is the ablative case?
  Ablative case in Hungarian
  
  Mammennoù:
  
  Ablativel